钦定古今图书集成/方舆汇编/边裔典/第140卷 > 大频国
## 钦定古今图书集成/方舆汇编/边裔典/第140卷 > 大频国

舜在位十年，有大频之国，其民来朝，乃问其灾祥之
数。对曰：“昔北极之外，有潼海之水，渤潏高隐于日，中
有巨鱼大蛟，莫测其形也。吐气则八极皆暗，振鬐则
五岳波荡。当唐尧时，怀山为害，大蛟萦天，萦天则三
河俱溢，海渎同流。三河者，天河、地河、中河是也，此三
水有时通壅。至圣之治，水色俱溢，无有流沫。及帝之”
商均，暴乱天下，则巨鱼吸日，蛟绕于天，故诬妄也。此
言“吸日而星雨皆坠”，抑亦似是而非也。故使后来为之回惑，托以无稽之言，特取其爱博多奇之间，录其
广异宏丽之靡矣。